Галёнка

Галё́нка (; ) — аддзел канцавіны ў жывёл.

У членістаногіх галёнка — членік нагі, які рухома злучаны са сцягном (у насякомых) або з каленным членікам (у павукападобных) і нясе на канцы лапку, звычайна членістую. У земнаводных і наземных пазваночных галёнка — частка задняй канцавіны паміж сцягном і ступнёй.

 У чалавека 
Шкілет галёнкі прадстаўлены вялікай і малой галёнкавымі касцямі. У чалавека гэтыя косці сучленены і амаль на ўсім працягу злучаны міжкасцявой перапонкай, а ўнізе — звязкамі.

Цягліцы галёнкі дзеляцца на групы: пярэднюю (разгінальнікі ступні і пальцаў), вонкавую (згінальнікі ступні, якія адводзяць і варочаюць яе вонкі) і заднюю (згінальнікі пальцаў, ступні і галёнка). Інервуецца галёнка вялікагалёначным і малагалёнкавым нервамі. Яе кровазабеспячэнне забяспечваецца галінамі падкаленнай артэрыі. Адток крыві ажыццяўляецца па вялікай і малой падскуравым і глыбокім вялікагалёначным венам.

 Крыніцы 

 Спасылкі 

Катэгорыя:Анатомія ніжняй канечнасці